אתר ההנצחה הגיבורים השקטים

אתר ההנצחה הגיבורים השקטים (בגרמנית: Gedenkstätte Stille Helden) הוא מרכז הנצחה בברלין המוקדש להתנגדות לרדיפת היהודים בגרמניה הנאצית בין השנים 1933–1945.

התערוכה הקבועה במקום מנציחה את פועלם של אנשים אמיצים, אשר במהלך שלטון הטרור הנאצי סייעו ליהודים נרדפים. דוגמתם של מסייעים אלו, המכונים לעיתים קרובות "הגיבורים השקטים", ממחישה כי גם תחת משטר הדיקטטורה הנאצית ובמהלך מלחמת העולם השנייה היו קיימים מרחבי פעולה ואפשרויות החלטה, שבאמצעותם ניתן היה להציל נרדפים מסכנת מוות.

 היסטוריה 
 אתר ההנצחה "גיבורים שקטים" במבנה הסדנה לשעבר של אוטו ויידט (2008–2017) 
ב-27 באוקטובר 2008 נחנך אתר ההנצחה "הגיבורים השקטים" בבית שוורצנברג, המבנה שבו פעלה בעבר סדנת הייצור למברשות ומטאטאים של אוטו ויידט – מציל יהודים במהלך השואה – ברחוב רוזנטהלר 39 שבמרכז ברלין. האתר הופעל על ידי קרן אתר ההנצחה להתנגדות הגרמנית.

את הרעיון להקמת האתר יזם הארגון "נגד השכחה – למען הדמוקרטיה" . תרומה משמעותית להקמתו הייתה לעיתונאית והסופרת אינגה דויטשקרון. לצורך המחקר נעשה שימוש בפרויקט "הצלת יהודים בגרמניה הנאצית 1933–1945", שנערך בהובלת וולפגנג בנץ במסגרת המרכז לחקר האנטישמיות של האוניברסיטה הטכנית של ברלין.Entstehung der Gedenkstätte Stille Helden, abgerufen am 16. Februar 2018.

בקומה הראשונה של האתר הוצגו שמונה עמדות מידע אינטראקטיביות, בהן ניתן היה לעיין בסיפוריהם של מצילים וניצולים. הקומה השנייה הוקדשה להצגת ניסיונות הצלה מוצלחים וכושלים כאחד. בנוסף, ניתן היה לצפות במסכי מידע שהציגו את קורות חייהם של המצילים והניצולים.

באוקטובר 2017 נסגר האתר ברחוב רוזנטאלר לקראת מעברו למיקום חדש.

 אתר ההנצחה "גיבורים שקטים" באתר ההנצחה להתנגדות הגרמנית (משנת 2018) 
ב-14 בפברואר 2018 נחנך מחדש אתר ההנצחה "הגיבורים השקטים", לאחר שהועבר למתחם אתר ההנצחה להתנגדות הגרמנית, ברחוב שטאופנברג 13–14 שבמרכז ברלין. במיקום החדש עומד לרשות האתר שטח תצוגה רחב יותר, שאִפשר את הרחבת התערוכה.Staatsministerin für Kultur und Medien: Gedenkstätte Stille Helden wieder eröffnet, abgerufen am 16. Februar 2018.

 אישים המונצחים באתר (רשימה חלקית) 
 אליזבת גוס (1911–2007)
 אוסקר הוּט (1918–1991)
 מריה והיינריך ליסט (1882–1942)
 לואיזה מאייר (1885–1979)
 מקס מיכאילוב (1912–1991)
 הרלד פלכאו (1903–1972)
 הרטה צרנה (1907–1988)
 מארי בורדה (1963-1892)

 קישורים חיצוניים 

 הערות שוליים 

קטגוריה:הצלה בשואה
קטגוריה:ברלין: אנדרטאות
קטגוריה:גרמניה: אנדרטאות לרדיפות הנאצים
קטגוריה:ברלין: מוזיאונים